
Medarbeidersamtalen ved UiA
Forberedelses mal for den ansatte

Formål: 
Medarbeidersamtalen bør ha et positivt fokus og bære preg av en samtale mellom to likeverdige mennesker, og gi inspirasjon til videre personlig og faglig utvikling i arbeidet. Samtalen er forpliktende, og har til hensikt å avklare forventninger og bygge tillit mellom ansatt og leder. Det forventes at begge parter stiller forberedt til samtalen.  
Det finnes ingen fasit på hvordan medarbeidersamtaler gjennomføres. Medarbeidersamtale er et supplement til den løpende dialog mellom medarbeider og leder. 

Fokusområder fremover:
· Underveis i samtalen kan du fremme fremtidige ønsker om utvikling og kompetansebehov. (Fokusområder)
· Fokusområdene noteres i en plan for kommende periode, hvor det fremkommer hvem som tar ansvar for hvilke oppgaver. 
· Leder tar notater underveis. 
· Begge parter får en kopi av referatet fra samtalen, og leder arkiverer denne i Public 360°.

Spørsmål du kan reflektere rundt før samtalen med din leder: 
Innledningsvis: 
Har du spesielle forventninger, tilbakemeldinger, og særlig fokusområder du ønsker å snakke om? Det kan være fint å skrive noe i forkant slik at man husker det i samtalen. 

1. Hva har skjedd siden sist medarbeidersamtale?
2. Hvordan opplever du dine nåværende arbeidsoppgaver, og prioritering av disse og hvordan kan du gjennom ditt arbeid bidra til å nå egne, avdelingens og UiA’s mål?
3. Hvordan opplever du arbeidsmiljøet og samarbeidet?
4. Er forventninger og rolleforståelse mellom deg og din leder tydelige nok?
5. Hva slags støtte trenger du fra din leder eller andre for å oppleve tilstrekkelig autonomi og handlingsrom for å utføre jobbe din?
6. Hvilke tanker har du om faglig og personlig utvikling fremover?
7. Hvordan opplever du balansen mellom arbeid og livssituasjonen du befinner deg i?

Det som kommer frem i medarbeidersamtalen skal behandles konfidensielt  av leder

